રાજકોટ સહિત સમગ્ર સૌરાષ્ટ્ર નું સેવા જગત જે સેવા પ્રકલ્પ ની અનેકો અનેક કલ્પનાઓ સાથે લાંબા સમય થી આતુરતાથી રાહ જોઈ રહ્યું હતું તેવા દીકરાનું ઘર – વૃદ્ધાશ્રમ ઢોલરા આયોજિત માતા પિતા અથવા પિતાની છત્ર છાયા ગુમાવી દીધેલી ૨૨ દીકરીઓ નો લગ્નોત્સવ વ્હાલુડી ના વિવાહ નો દુંદાળા દેવ પ્રથમ પૂજનીય ગણપતિજી ની સ્થાપના , મંડપ મુહૂર્ત તથા મહેંદી રસમ ના જાજરમાન કાર્યક્રમ ની સાથે કાલાવડ રોડ સ્થિત અવસર પાર્ટી પ્લોટ માં આજરોજ શહેર ના શ્રેષ્ઠીઓ સહિત મોટી સખ્યાં માં ઉપસ્થિત મહેમાનો ની હાજરી માં રંગેચંગે શુભ મંગલ પ્રારંભ થયો. . વ્હાલુડી ના વિવાહ ના આજના શુભ મંગલ પ્રસંગો અંગે માહિતી આપતા દીકરાનું ઘર ના મુકેશભાઈ દોશી , અનુપમ દોશી, સુનિલભાઈ વોરા , નલિનભાઈ તન્ના ,કિરીટભાઈ પટેલ, રાકેશ ભાલાલા અને હસમુખભાઇ રાચ્છ એ જણાવ્યું હતું કે,… દીકરાનું ઘર વૃદ્ધાશ્રમ ના વડીલ માવતરો સહિત સમગ્ર ટીમ માટે આજે પોતાની દીકરીના લગ્ન હોય તેવો આનંદ જોવા મળી રહ્યો છે.